རྩ་བའི་ང་རང་ཚོའི་གཞུང་འདི་ཆོས་སྲིད་གཉིས་ལྡན་གྱི་གཞུང་ཞེས་རྩ་ཁྲིམས་རིན་པོ་ཆེ་ནང་འཁོད་བསྡད་པ་ངས་ཡང་ཤེས་ཀྱི་ཡོད།ང་ཚོའི་ཆོས་སྲིད་གཉིས་ལྡན་གྱི་ཆོས་ཟེར་བ་འདི་གནས་ཆུང་ཕབབ་ནས་འདྲ་མི་འདྲ་བཤད་བསྡད་པ་འདྲ་བོ་སྔོན་མ་ནས་ཆོས་རིགས་བཀའ་བློན་གྱི་གསུངས་སོང་།དེ་རིང་ཡང་འདིའི་རྒྱབ་སྐྱོར་༼རྒྱབ་སྐྱོར་ཡིན་ཤག་ཤག་བྱེད་མཁན༽ཡིན་མདོག་མདོག་བྱེད་མཁན་དེ་ཚོས་ཡང་ལུང་འདྲ་བོ་དྲངས་སོང་།སངས་རྒྱས་བཅོམ་ལྡན་འདས་ཀྱིས་ཆོས་ཕུང་བརྒྱད་ཁྲི་བཞི་སྟོང་གསུངས་ཡོད།དཔལ་ན་ལེན་དྲའི་མཁས་གྲུབ་བཅུ་བདུན་འདི་ཚོ་ཡོངས་གྲགས་ཀྱིས་གསུང་༼བོད་དུ་དར་བའི་ཆོས་ལུགས་ཆེན་པ་བཞིའི་བྱུང་ཁུང་དཔལ་ན་ལེན་ཌ་དགོན་པ༽ནང་གནས་ཆུང་སྐུ་རྟེན་ལྷ་འབབ་ཀྱི་རེད་ཟེར་བ་གང་གཅིག་ལའང་ཡོད་མ་རེད།དེ་ང་རང་ཚོའི་ནང་ཆོས་དང་ཆོས་སྲིད་གཉིས་ལྡན་གྱི་ཆོས་འདི་ལ་ངོས་འཛིན་བྱེད་དགོས་ན་༼གནས་ཆུང་འབབ་པ་འདི༽ནོར་བ་རེད་ཅེས་ཞུ་ཡི་ཡིན།༼དུས་རྒྱུན་རྒྱལ་རིན་པོ་ཆེས་ཁོང་གི་མཛད་རིམ་དང་འདུ་ཚོགསགསུང་ཆོས་སུ་གནས་ཆུང་ལ་གདན་འདྲེན་ཞུ་གནང་།འདིར་བཀའ་བརྒྱུད་སྤྱིས་འཐུས་བསྟན་པ་ཡར་འཕེལ་ལགས་ཀྱི་ཐབས་ཤེས་ཀྱི་སྒོ་ནས་ཟུར་ཙམ་དུ་སྨྲ་བ་འདི་ཁྲིམས་འགལ་མ་རེད།༽ལྷག་པར་དུ་རྒྱ་ནག་དམར་པོའི་དར་ཆ་འཁྱེར་ནས་འགྲོ་མཁན་གྱི་གང་ཟག་འདི་ཚོས།ཆོས་དང་ལྷག་པར་དུ་ལྷ་སྲུང་མ་འདི་ཚོ་ལ་ཞེ་དྲགས་ཀྱི་དད་པ་ཡོད་པ་འདྲ་པོ་ཧ་ལམ་མ་ཟད་ཚང་མ་ཕུལ་དགོས་རེད་ལབ་རྒྱུ་འདི་ཚོ་ཐམས་ཅད་ཏག་ཏག་བསྡད་པ་གཅིག་རྩ་བ་ཉིད་ནས་མཐོང་གི་མེད་ཞུ་རྒྱུ་ཡིན།རྒྱ་ནག་དམར་པོའི་དར་ཆའི་འོག་ལ་ལྷ་འདྲེ་གདོན་བགེགས་ཁས་ལེན་ན་སྒྲིགས་ཀྱི་ཡོད་མ་རེད།ཆོས་ད་ཕར་བཞག།འདི་འདྲ་བྱེད་བསྡད་མཁན་གྱི་གང་ཟག་འདི་ཚོས་ལྷ་ཆོས་སྐྱོང་སྲུང་མ་ལ་ཡིད་ཆེས་བློ་གཏད་ཡོད་མདོག་མདོག།འདི་ཚོ་མེད་ན་ཧ་ལམ་ང་ཚོ་ལ་ཟ་རྒྱུ་དང་ཐུང་རྒྱུ་རག་གི་མ་རེད་མདོག་མདོག་བྱེད་པ་འདི་ཚོ་ཐམས་ཅད་སྤྱི་ཚོགས་དཀྲུགས་ཤིང་རྒྱག་གི་ཡོད་པ་མི་མང་ཚོས་ཧ་གོ་དགོས་རེད་ཅེས་ཞུས་ཡིན།༼འདིས་གནས་ཆུང་དང་གནས་ཆུང་རྗེས་འབྲངས་པ་ཚོས་བོད་པའི་སྤྱི་ཚོགས་ནང་རྡོ་རྩ་གཅིག་བསྒྲིལ་མེད་པ་བཟོས་ཡོད་པ་གསལ།༽